CELEX: 62021TN0292
Language: da
Date: 2021-05-25 00:00:00
Title: Sag T-292/21: Sag anlagt den 25. maj 2021 — Singapore Airlines Cargo mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/42
            
         
      Sag anlagt den 25. maj 2021 — Singapore Airlines Cargo mod Kommissionen
      (Sag T-292/21)
      (2021/C 289/59)
      Processprog: engelsk
      
         Parter
      
      
         Sagsøger: Singapore Airlines Cargo Pte Ltd (Singapore, Singapore) (ved advokaterne J. Wileur, J. Poitras, J. Ruiz Calzado og N. Solárová)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen antages til realitetsbehandling
               
            
                  —
               
               
                  Den Europæiske Union, repræsenteret ved Europa-Kommissionen, tilpligtes at erstatte det tab, som sagsøgeren har lidt på grund af Kommissionens manglende betaling af morarenter i medfør af artikel 266, stk. 1, TEUF til opfyldelse af dom af 16. december 2015 i sag T-43/11, Singapore Airlines Cargo Pte Ltd og Singapore Airlines Limited mod Kommissionen, og derfor at betale følgende beløb i medfør af artikel 340, stk. 2, TEUF, artikel 268 TEUF og artikel 266, stk. 2, TEUF:
                  
                              —
                           
                           
                              (i) et beløb svarende til de ubetalte morarenter, dvs. renter af beløbet på 74 800 000 EUR til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 % for perioden fra den 11. februar 2011 og den 8. februar 2016, fratrukket det beløb, som Kommissionen allerede har betalt (1 634 368 EUR), hvilket fører til et beløb på 15 185 410 EUR, eller for tidsperioden til den rente, som Retten måtte finde passende
                           
                        
                              —
                           
                           
                              (ii) et beløb svarende til de renter, der skyldes af de ubetalte morarenter for perioden fra den 9. februar 2016 til den 1. februar 2021 til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 %, hvilket fører til et yderligere rentebeløb på 3 407 356 EUR, eller for tidsperioden til den rente, som Retten måtte finde passende, og
                           
                        
                              —
                           
                           
                              (iii) renters rente, dvs. renters rente (»capitalisation des intérêts«) af de ubetalte morarenter og det yderligere rentebeløb, i alt 18 592 766 EUR (eller et andet beløb, som Retten måtte finde passende), for perioden fra den 2. februar 2021 og til den dag, hvor Kommissionen faktisk betaler alle ubetalte renter, til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 %, eller for tidsperioden til den rente, som Retten måtte finde passende
                           
                        
            
                  —
               
               
                  endvidere eller subsidiært annulleres Kommissionens afgørelse af 25. marts 2021 om afvisning af sagsøgerens krav om kompensation for manglende betaling af renter og renters rente helt eller delvis i medfør af artikel 263 TEUF
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for erstatningssøgsmålet har sagsøgeren anført et enkelt anbringende om, at Den Europæiske Union, repræsenteret ved Europa-Kommissionen, uden for kontrakt er forpligtet til at betale kompensation i medfør af artikel 340, stk. 2, TEUF, artikel 268 TEUF og artikel 266, stk. 2, TEUF svarende til størrelsen af de morarenter, som Kommissionen skulle have betalt til sagsøgeren i medfør af artikel 266, stk. 2, TEUF ved tilbagebetalingen af hovedbeløbet af den bøde, som var betalt foreløbigt for at efterkomme Kommissionens afgørelse i sag COMP/39258 — Airfreight, efter at denne afgørelse var blevet annulleret ved Rettens dom i sag T-43/11, Singapore Airlines Cargo Pte Ltd og Singapore Airlines Limited mod Kommissionen. Sagsøgeren har ligeledes nedlagt påstand om kompensation svarende til renterne af de morarenter, som Kommissionen undlod at betale, og renters rente fra datoen for sagsøgerens anmodning til Kommissionen om betaling af de påløbne renter.
      Til støtte for annullationssøgsmålet har sagsøgeren anført tre anbringender.
      
                  1.
               
               
                  Første anbringende om, at Kommissionens afgørelse af 25. marts 2021 om afvisning af sagsøgeren anmodning om renter var behæftet med en retlig fejl, for så vidt som det i denne afgørelse blev fastslået, at sagsøgerens anmodning var forældet. Kommissionens konklusion er uforenelig med retspraksis og har ikke støtte i Domstolens dom af 20. januar 2021, sag C-301/19, Kommission mod Printeos (»Printeos-dommen«) (EU:C:2021:39).
               
            
                  2.
               
               
                  Andet anbringende om, at Kommissionens afgørelse var behæftet med en retlig fejl, idet den alene var støttet på artikel 85a, stk. 2, i Kommissionens forordning (EF, EURATOM) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT 2002, L 357, s. 1), og idet der heri ikke blev taget hensyn til artikel 266 TEUF som fortolket af Unionen retsinstanser i Printeos-dommen.
               
            
                  3.
               
               
                  Tredje anbringende om, at Kommissionens afgørelse af 25. marts 2021 er utilstrækkeligt begrundet, idet den ikke indeholder en passende begrundelse i strid med artikel 296, stk. 2, TEUF.